**Κλείδα αυτοπαρατήρησης διαλογικών πρακτικών (είδος ανατροφοδότησης)**

Το συγκεκριμένο εργαλείο προσφέρεται για την καταγραφή των διαλογικών πρακτικών των νηπιαγωγών.Συγκεκριμένα, δίνει στις/στους νηπιαγωγούς τη δυνατότητα καταγραφής, αναστοχασμού και βελτίωσης μετά από διερεύνηση των πρακτικών με τις οποίες ενθαρρύνουν τη συμμετοχή των παιδιών στη διαλογική διαδικασία.

Η κλείδα μπορεί να συμπληρωθεί μετά το πέρας της οργανωμένης δραστηριότητας. Για να είναι πιο αξιόπιστα τα αποτελέσματα προτείνεται η ηχογράφηση της δραστηριότητας για τη συμπλήρωση της κλείδας. Η/Ο νηπιαγωγός συμπληρώνει τα παρακάτω πεδία με Χ ανάλογα με τη διαβαθμισμένη κλίμακα (Πάντα -Πολύ συχνά -Αρκετά Συχνά- Λίγο - Καθόλου) ή αντί για Χ μπορεί να γράψει την ημερομηνία της δραστηριότητας (π.χ. 1/10/2021, 7/11/2021 κ.τ.λ.). Έτσι, μπορεί να χρησιμοποιήσει την ίδια κλείδα σε τακτά χρονικά διαστήματα π.χ. μία φορά το τρίμηνο (αρχή, μέση και τέλος της χρονιάς) και να δει συγκριτικά τις καταγραφές της/του.

|  |  |  |  |  |  |
| --- | --- | --- | --- | --- | --- |
| ΕΙΔΟΣ ΕΡΩΤΗΣΕΩΝ ΚΑΙ ΔΙΑΛΟΓΙΚΕΣ ΠΡΑΚΤΙΚΕΣ | **Πάντα** | **Πολύ συχνά** | **Αρκετά Συχνά** | **Λίγο** | **Καθόλου** |
| **1α.** Ζητώ από τα παιδιά να ερμηνεύσουν αυτά που βλέπουν ή ακούν |  |  |  |  |  |
| **1β.** Ζητώ από τα παιδιά να συσχετίζουν και να συνθέτουν αυτά που ξέρουν, ώστε να μπορούν να λύνουν προβλήματα |  |  |  |  |  |
| **1γ.****α)**Χρησιμοποιώ ερωτήσεις του τύπου *Με ποιους τρόπους μπορείτε / Πώς μπορούμε να κάνουμε;* |  |  |  |  |  |
| **1γ.****β)**Χρησιμοποιούσα παλαιότερα ερωτήσεις του τύπου *Με ποιους τρόπους μπορείτε / πώς μπορούμε να κάνουμε;* |  |  |  |  |  |
| **1δ.** Διατυπώνω τις ερωτήσεις με τρόπο όπου καθεμιά να αποτελεί φυσική συνέχεια της άλλης |  |  |  |  |  |
| **1ε.** Χρησιμοποιώερωτήσεις με απαντήσεις τύπου ναι/όχι |  |  |  |  |  |
| **1ζ.**Δεν διορθώνω τις λανθασμένες απαντήσεις |  |  |  |  |  |
| **1η.** Καταφέρνω να αξιοποιήσω τις απαντήσεις των παιδιών |  |  |  |  |  |
| **1θ.** Απαντώ και εξηγώ τις ερωτήσεις τους |  |  |  |  |  |
| **1ι.** Δίνω χρόνο στα παιδιά να σκεφτούν και να απαντήσουν  |  |  |  |  |  |
| **1κ.**Ενθαρρύνω τα παιδιά να κάνουν υποθέσεις και προβλέψεις και να καταλήγουν σε συμπεράσματα |  |  |  |  |  |
| **1λ.** Ενθαρρύνω τη δημιουργική σκέψη. Δώσε ένα παράδειγμα τι θα ρωτούσες; |  |  |  |  |  |
| **1μ.**  Ζητώ από τα παιδιά να γίνουν πιο συγκεκριμένα |  |  |  |  |  |
| **1ν.** Ζητώ από τα παιδιά να σκεφτούν πώς σκέφτηκαν κι έκαναν κάτι και αν συνάντησαν κάποια δυσκολία σ’ αυτό |  |  |  |  |  |

|  |  |  |  |  |  |
| --- | --- | --- | --- | --- | --- |
| ΣΥΧΝΟΤΗΤΑ και ΕΙΔΟΣ ΣΥΜΜΕΤΟΧΗΣ ΤΩΝ ΠΑΙΔΙΩΝ ΣΤΟΝ ΔΙΑΛΟΓΟ | **Πάντα** | **Πολύ συχνά** | **Αρκετά Συχνά** | **Λίγο** | **Καθόλου** |
| **2α** Τα 2/3 των παιδιών της τάξης μου παίρνουν το λόγο |  |  |  |  |  |
| **2β** Μέσα στην τάξη την κατοχή του λόγου την έχει περισσότερο η νηπιαγωγός δίνοντας εξηγήσεις |  |  |  |  |  |
| **2γ.** Τα παιδιά απαντούν μονολεκτικά |  |  |  |  |  |
| **2δ.** Τα παιδιά της τάξης μου ρωτούν *τι, ποιος, πού;* |  |  |  |  |  |
| **2ε.****α)** Τα παιδιά της τάξης μου ρωτούν *πώς, γιατί;* |  |  |  |  |  |
| **2ε.****β)**Υπάρχει αλλαγή στον τρόπο που ρωτούν. Δώστε ένα πολύ σύντομο παράδειγμα(πριν 2 μήνες – τώρα) |  |  |  |  |  |
| **2ζ.** Τα παιδιά απαντούν στις ιδέες-ερωτήσεις των συμμαθητών τους |  |  |  |  |  |
| **2η** Τα παιδιά ακούν τους συνομιλητές τους |  |  |  |  |  |

|  |  |  |  |  |  |
| --- | --- | --- | --- | --- | --- |
| ΕΙΔΟΣ ΑΝΑΤΡΟΦΟΔΟΤΗΣΗΣ | **Πάντα** | **Πολύ συχνά** | **Αρκετά Συχνά** | **Λίγο** | **Καθόλου** |
| **3α** Δέχομαι όλες τις απαντήσεις |  |  |  |  |  |
| **3β** Επιβραβεύω τη σωστή απάντηση |  |  |  |  |  |
| **3γ** Επιβραβεύω τη συμμετοχή των παιδιών και τον τρόπο με τον οποίο σκέφτονται – συζητούν |  |  |  |  |  |
| **3δ** Απορρίπτω τις λανθασμένες απαντήσεις  |  |  |  |  |  |
| **3ε** Στη λανθασμένη απάντηση λέω: «είναι σημαντικό να μιλάμε και να μοιραζόμαστε τις ιδέες μας, ποιος συμφωνεί ή διαφωνεί;» |  |  |  |  |  |
| **3ζ**Στη λανθασμένη απάντηση λέω: «όχι δεν είναι έτσι» ή «αγνοώ την απάντηση» ή αναζητώ τη σωστή μέσα από άλλα παιδιά |  |  |  |  |  |
| **3η** Τα παιδιά δεν φοβούνται να δώσουν λανθασμένες απαντήσεις |  |  |  |  |  |
| **3θ**Επιβραβεύω γενικά και αόριστα π.χ. «Μπράβο!» |  |  |  |  |  |
| **3ι**Επιβραβεύω εστιασμένα «για τη συμμετοχή σου, την ιδέα σου, τον τρόπο που ακούς το συμμαθητή σου» |  |  |  |  |  |

Το εργαλείο αυτό αποτελεί διασκευή του εργαλείου που χρησιμοποιήθηκε στην διατριβή:  Λυκομήτρου, Σ. (2015). *Λεκτικές αλληλεπιδράσεις στην προσχολική εκπαίδευση: Μια συνεργατική έρευνα – δράση για την ενίσχυση της παιδαγωγικής του διαλόγου*. Διδακτορική Διατριβή. Πανεπιστήμιο Δυτικής Μακεδονίας. Διαθέσιμη στο Εθνικό Αρχείο Διδακτορικών Διατριβών:  <https://www.didaktorika.gr/eadd/handle/10442/35865>